|  |  |
| --- | --- |
|  | Sidenr.: 1 av 4Dok.id.: **L-.6.3** |
| **Fagråd: Oppnevning, organisering, evaluering og oppfølging** | **Prosedyre** |
| Utgave:1.03 | Skrevet av:Rune Wiggen | Gjelder fra/til:21.01.2025 | Gjelder til: 21.01.2026 | Godkjent av:Hans Tore Mikkelsen |

# Formål og omfang

Fagrådene ved Trøndelag Høyere Yrkesfagskole (THYF) er rådgivende organer som bidrar til at utdanningene opprettholder riktig kvalitet og relevans, i tråd med arbeidslivets nåværende og fremtidige behov. Denne prosedyren sikrer at fagskolen aktivt samarbeider med arbeidslivet for å oppfylle kravene i Forskrift om høyere yrkesfaglig utdanning § 2-1 og § 3-3.

Fagrådene spiller en sentral rolle i utvikling, gjennomføring og evaluering av utdanningene ved THYF. De gir verdifulle innspill til:

* Revisjon og oppdatering av studieplaner.
* Utarbeiding av nye studietilbud.
* Implementering av arbeidslivsnære læringsaktiviteter, som praksisplasser, bedriftsbesøk og gjesteforelesninger.

**Formålet med denne prosedyren er å etablere retningslinjer for:**

* Hvordan fagrådene skal bidra til oppdatering og forbedring av studieplaner og læringsmiljø.
* Hvordan THYF sikrer at rådene fra fagrådene er godt forankret og implementert i utvikling og gjennomføring av utdanningene.
* Hvordan fagrådenes aktiviteter måles og evalueres for å sikre kontinuerlig forbedring.

**Omfang:**

Denne prosedyren gjelder alle utdanningsområder ved THYF som har eller skal etablere fagråd. Den dekker oppnevning, organisering, gjennomføring av møter og oppfølging av fagrådenes arbeid.

.

# Målgruppe

* Rektor og utdanningsledere ved THYF.
* Fagrådsmedlemmer, inkludert representanter fra arbeidslivet og andre relevante aktører.
* Undervisningspersonell og studenter.
* Kvalitetsleder og administrativt personale.

# Forklaring av ord og uttrykk

**Fagråd:**

* En rådgivende gruppe bestående av representanter fra arbeidslivet,

utdanningsinstitusjonen, og andre relevante aktører.

**Relevans:**

* I hvilken grad utdanningen møter arbeidslivets krav og behov for kompetanse.

**Læringsutbytte:**

* De ferdigheter, kunnskaper og kompetanser studentene forventes å tilegne seg gjennom utdanningen.

# Ansvar og myndighet

**Rektor:**

* Overordnet ansvar for at fagråd etableres og fungerer i tråd med retningslinjene.

**Utdanningsledere:**

* Er prosesseier og har ansvar for å forbedre beskrivelsen.
* Godkjenner oppnevning av fagrådsmedlemmer i samarbeid med faglærerne.
* Ansvarlig for å lede fagrådet, inkludert møteinnkalling, agenda og referatskriving.
* Sikrer at resultatene fra fagrådsmøtene kommuniseres til faglærere og studenter
* Har ansvar for oppfølging og implementering av tiltak fra fagrådenes evalueringer.

**Faglærere/Undervisningspersonell:**

* Bidrar til å implementere endringer i studieplaner basert på fagrådets tilbakemeldinger.
* Samarbeider med utdanningsleder for å sikre relevans i undervisningen.

**Kvalitetsleder:**

* Ansvar for kvalitetssikring av prosedyren og fagrådenes aktiviteter.

**Studieadministrasjonen:**

* Støtter utdanningslederne i arkivering av dokumentasjon knyttet til fagrådsarbeid.

**Studenter:**

* Bidrar med tilbakemeldinger gjennom sine representanter i fagrådet.

# Beskrivelse

**Oppnevning av fagråd:**

* Utdanningsleder oppnevner medlemmer i samråd faglærerne.
* Kriterier for utvelgelse:
* Representasjon fra relevante yrkesfelt, både lokalt og nasjonalt.
* Kompetanse innen bransjens nåværende og fremtidige behov.
* Erfaring med faglig utvikling og/eller læringsmiljø.

**Gjennomføring av fagrådsmøter:**

* Hvert fagråd møtes minst én gang i året.
* Utdanningsleder er møteleder og sikrer at agendaen dekker evaluering av utdanningenes innhold, læringsutbytte og relevans.
* Det skrives referat fra hvert møte, som arkiveres i THYFs ledelsessystem.
* Alle tilbakemeldinger fra fagrådsmøter skal dokumenteres i referat. Tiltak som følge av tilbakemeldingene skal oppsummeres i en årlig rapport om kvalitetssikring, som kommuniseres til fagrådsmedlemmene, ansatte og studenter

**Evaluering av utdanningenes relevans:**

* Fagrådet gir tilbakemelding på hvorvidt utdanningene møter arbeidslivets nåværende og fremtidige behov.
* Tilbakemeldinger brukes i den årlige revisjonen av studieplaner.

**Måling av fagrådsaktivitet:**

* **Kvantitative indikatorer:**
	+ Antall fagrådsmøter pr. år.
	+ Andel fagrådsmedlemmer som deltar aktivt i møter
* **Kvalitativ indikatorer:**
	+ Dokumenterte resultater og anbefalinger fra fagrådsmøtene.
	+ Evaluering av samarbeidet fra både fagrådsmedlemmer og ansatte

 **Oppfølging av tiltak:**

* Resultater fra fagrådsmøtene presenteres for undervisningspersonell og studenter.
* Utdanningsleder følger opp implementering av tiltak basert på fagrådets anbefalinger.

# Referanser

*Kryssreferanser* henviser til dokumenter som finnes i THYFs ledelsessystem. *Eksterne referanser* henviser til dokumenter som ligger tilgjengelig utenfor ledelsessystemet.

Referanser utgjør viktige systemforbindelser til relaterte dokumenter, skjema, prosessflytdiagram, nettsteder, eller annen relevant informasjon som for eksempel lover, forskrifter og standarder.

## Kryssreferanser

|  |  |
| --- | --- |
| PS! Kryssreferanser til andre prosedyrer: Hvis det finnes prosedyrer eller retningslinjer for praksis, samarbeid med bransjen, eller gjesteforelesninger, kryssreferer til disse. |   |

## Eksterne referanser

|  |
| --- |
| [1.2.2.2 FOR-2019-07-11-1005 Forskrift om høyere yrkesfaglig utdanning (fagskoleforskriften)](https://lovdata.no/forskrift/2019-07-11-1005) |
| [1.2.2.4 FOR-2020-04-23-853 Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853/)  |